Mazurek, Milan, poslanec NR SR (2022-05-06):
Tak teda gestapákov tu zase nemáme, ako som si mohol zvyknúť. Vždy, keď sa človek chce čo i len pokúsiť aspoň trochu tým poslancom, ktorí väčšinu svojho času pôsobia ako prázdne ľudské schránky, ktorým niekto ukáže, ako majú hlasovať bez ohľadu na to, o čom v skutočnosti hlasujú, keď im chce naozaj aspoň trochu prehovoriť možno do toho posledného zvyšku svedomia, ktorým sa aspoň pred médiami či pred verejnosťou, či nebodaj pred svojimi zvyškom voličov prezentujú, no tak tu nie som. Ale napriek tomu, že tu prakticky nikto z koalície nie je, že tu sú možno dvaja-traja, možno štyria poslanci, napriek tomu im musíme z tohto miesta adresovať zásadné preslovy, musíme im povedať naše názory a naše stanoviská, ktoré podľa môjho názoru reprezentujú názory väčšiny obyvateľov Slovenskej republiky a týkajú sa práve tohto predkladaného zákona. Je nemysliteľné, aby na Slovensku pokračovala táto odporná totalita, ktorú tu títo gestapáci zaviedli. Naozaj vy ako poslanci Národnej rady, poslanci vládnej koalície, si môžete pokojne podať ruku s akýmkoľvek gestapákom z minulosti alebo prípadne s akýmkoľvek vyšetrovateľom NKVD, ktorý jednoducho zabezpečil, aby konkrétny človek v tom danom časovom období zmizol. Som presvedčený o tom, že medzi vami ľudia existujú aj takí, ktorí by toto dnes dokázali obhajovať v súčasnej situácii. Zatiaľ ste tie isté metódy, ktoré využívalo gestapo alebo NKVD, presunuli od online priestoru. Dnes žijeme v štáte, ktorý len tak na základe rozhodnutia jedného konkrétneho úradníka bez akéhokoľvek zdôvodnenia, bez akéhokoľvek faktického stavu a bez akejkoľvek konkrétnej definície činu, ktorý sa mal ten konkrétny web, prevádzkovateľ či firma dopustiť, len tak zo dňa na deň, z minúty na minútu vypnú konkrétnu internetovú stránku. Nielenže vypnú konkrétnu internetovú stránku, to znamená, zastavia existenciu nejakej domény, zastavia jej prístupnosť .sk domény, oni dokonca zablokujú všetkým obyvateľom Slovenskej republiky prístup na akúkoľvek inú doménu bez ohľadu na to, či je vlastnená niekde v zahraničí. Jednoducho zo Slovenskej republiky cez klasického poskytovateľa internetových služieb sa nedostanete na túto konkrétnu doménu. Vy ste takto zakročili voči niekoľkým webom v Slovenskej republike. Vypli ste konkrétne médiá, vypli ste konkrétne webové stránky a verejnosti, ale dokonca ani tým prevádzkovateľom ste nepovedali jedno jediné slovo, z akého dôvodu sa tak udialo, čo konkrétne mali urobiť, čoho sa mali dopustiť, čo mali šíriť, aké dezinformácie, aké závažné hrozby, aký škodlivý obsah, kto ich mal za to platiť, nič konkrétne sa títo ľudia nedozvedeli. Zo dňa na deň im prestala fungovať webová stránka a mohli sa len pozerať a dúfať, že raz príde nejaká vláda, ktorá toto šialenstvo, tento fašistický obludný hnus zastaví, a vy sa stále tvárite, že všetko je v poriadku. Práve včera tuším ste odhlasovali v prvom čítaní návrh, aby to mohlo pokračovať o ďalšie tri mesiace, pretože tak to bolo presne plánované, pretože keď ste na začiatku povedali, na tri mesiace z dôvodu vojenského konfliktu, z dôvodu Putina a neviem čoho všetkého musíme zastaviť konkrétne weby, ktoré vraj šíria nejakú konkrétnu štátnu ruskú propagandu, tak sme vraveli, že to nie je na tri mesiace, že táto totalitná fašistická mašinéria už nikdy neustúpi z akýchkoľvek krokov, ktoré zabraňujú možno, možnosť normálneho demokratického fungovania v tomto štáte, a mali sme pravdu. Už teraz to chcete predĺžiť o tri mesiace, už máte v medzirezortnom pripomienkovom konaní konkrétny zákon, ktorý vám toto zavedie do praxe, tak aby ste mohli dlhodobo fungovať s tým, že budete konkrétnym ľuďom, konkrétnym webom, konkrétnym firmám, konkrétnym ľuďom zatvárať ústa. Do tohto sme sa dostali. A preto vítam, že je tu tento opozičný návrh zákona, pri ktorom je aspoň snaha definovať tieto konkrétne tzv. hybridné hrozby. Čo sa pod tým pojmom má skrývať, lebo vy ste si do zákona len tak hodili úplne gumené slovné spojenie hybridná hrozba, závažná dezinformácia, ale nikto nevie, čo si má pod tým predstaviť. Je to na rozhodnutí každého konkrétneho úradníka, čo má pod tým chápať. Dokonca je zásadné, aby to bolo tak, ako je to v tomto zákone navrhované, prijaté, že predsa nie je mysliteľné, ak už aj nejaký obsah definujete alebo identifikujete, ako nejakú hybridnú hrozbu, aby ste vypli celý web zo dňa na deň len tak bez rozhodnutia súdu, bez akéhokoľvek informovania toho konkrétneho prevádzkovateľa. Ak už došlo k nejakému porušeniu zákona a došlo ku konkrétnym dôkazom, že cudzia štátna moc si tu platí nejakú hybridnú hrozbu, ktorá tam bola šírená, tak má byť zmazaná tá konkrétna hybridná hrozba – a vy vymažete celý web, vy neskúmate okolnosti, vy neskúmate príčiny, neskúmate dôvody, pre ktoré to tam je, a vám je to dokonca úplne jedno, sedíte tu, ukážu vám prstom hore, odhlasujete zánik demokracie. Odkážu vám prstom dole, zahlasujete proti akémukoľvek zákonu, ktorý by prehĺbil normálne demokratické zriadenie v Slovenskej republike, a je vám všetko jedno, ani to nečítate, nesledujete, nezaujímate sa o to, a keď už teraz cestujete, je piatok poobede, z Bratislavy a počúvate to, tak to aspoň si uvedomte, uvedomte si, že tu zavádzate absolútnu stalinskú totalitu. To, čo by robili totalitné režimy v minulosti, keby mali vtedy dostupné také isté informačné technológie, ako máme dnes. To by isté robili, to isté robíte vy teraz. Je nemysliteľné, naozaj nemysliteľné, keby ste niekomu povedali pred dvoma rokmi, že len tak príde nejaký štátny úradník a vypne konkrétnu webovú stránku, ani nepovie tomu človeku prečo, bez ohľadu na to, či to za tou webovou stránkou nestojí nejaký človek, ktorý má firmu, ktorý tam zamestnáva ľudí, na ktorom sú zave... zavie... naviazané mnohé ľudské osudy, celé rodiny, len tak ju zo dňa na deň vypne, a vám je to jedno, vy máte poslanecký plat, vám je všetko jedno, ľudia sú vám ukradnutí. Nejaký Heger, nejaký primitívny Matovič ukáže prstom a povie, to je ruská propaganda. Ani slovkom nezdôvodní, v čom konkrétne, ani slovkom nedokáže nejaký konkrétny zásah konkrétneho nejakého človeka, ktorý by zaplatil za tú propagandu, za jakú dok... dokázať nejakú hybridnú hrozbu, proste je to tak, ja mám svoj poslanecký plat. Ja som poslanec sekty OĽANO, mne je to úplne jedno, zruinujme tých ľudí, zničme im životy, kľudne dostaňme tie rodiny niekde na dlažbu, hlavne že ja som spokojný a som kresťan z OĽANO, z Kresťanskej únie. Hanba takýmto farizejom! Je to neskutočné svinstvo, ako ľudia, ktorí sa prezentovali demokratickými hodnotami, tu prezentujú absolútnu stalinskú totalitu, a verím tomu, že teraz, keď tu bol vystúpiť ten zbabelec Krúpa, ten primitív, hlupák, ktorý sa prezentuje tým najvulgárnejším spôsobom, aký by si v minulom volebnom období hádam nedovolil ani ten najjednoduchší poslanec, možno len predseda toho jeho sektárskeho hnutia OĽANO, takže keď tento človek navrhol, aby bol tento zákon vrátený na dopracovanie, tak ide len a len o absolútnu zbabelosť, o neschopnosť obhájiť si tie vaše kroky a vy zase, zase ako panáčikovia, ako nesvojprávne figúrky, ako absolútna chodiaca ľudská hanba kliknete tak, ako vám ukážu. Bez ohľadu na to, ako zašliapavate demokraciu do zeme, bez ohľadu na to, ako zavádzate absolútnu totalitu v tomto štáte, zase zahlasujete za to, aby bol tento návrh zákona vrátený na dopracovanie, aby nebola ohrozená šesťmesačná lehota na to, aby ste tu mohli prísť so svojím vlastným fašistickým paškvilom, aby ste naďalej mohli ľuďom oberať ich základné ľudské práva. Takto isto fungovali totality v minulosti. Vypli konkrétne informačné zdroje, lebo ohrozovali demokra... či socialistické zriadenie, lebo ohrozovali budúcnosť tretej ríše, lebo ohrozovali slávny Sovietsky sajúz a teraz to robíte vy, lebo ohrozujú veľkolepé demokratické hodnoty Európskej únie! Vy nie ste v ničom iní ako fašisti či komunisti. Môžete si s nimi podať ruku, môžete sa s nimi vybozkávať, lebo máte rovnaké metódy, rovnaký spôsob myslenia a rovnako kráčate a rovnako zavádzate totalitu v tomto štáte a tak to bolo celý čas, keď sme upozorňovali na to, že ste počas tých COVID šialených opatrení zavádzali na Slovensku totalitu, rozdeľovali ľudí na hodných a nehodných, odoberali ľuďom ľudské práva, zakazovali konkrétnym ľuďom, ak nepodstúpia nejaký nezvratný lekársky zákrok, vstup do predajní, do obchodov, dokonca do práce, tak sme hovorili jasne o totalite a vaše totalitné chúťky sa nezastavili, našli ste si vojnu ako zámienku na to, aby ste mohli opozičným médiám zatvárať ústa a predlžujete tieto neuveriteľné, nedemokratické a protiústavné nariadenia stále ďalej a ďalej a ani, ani sa nehanbíte. A nevystupujem tu preto, aby som vám to nejakým spôsobom vysvetlil či zmenil váš názor, koniec koncov sú tu dvaja, dvaja, aby to ľudia, ktorí to sledujú, chápali a videli, dvaja koaliční poslanci, tiež aj podpredseda parlamentu je koaličný poslanec, čiže dvaja, dvaja koaliční poslanci sú tu, väčšina je už asi na ceste do Bratislavy, jedného som videl v kraťasách vonku pred hradom. Čiže dvaja koaliční poslanci. Aký by malo zmysel im niečo hovoriť, vysvetľovať, že je to tak alebo tak. Hm, však zavádza sa totalita, no tak ja idem domov, potom prídem v utorok na hlasovanie, no a odklepnem to, nech tá totalita je, nech súdruh Stalin môže byť rád, nech sa Leninovi v mauzóleu vyroní nejaká slzička šťastia, akých nasledovníkov v 21. storočí našiel v Slovenskej republike, predovšetkým v hnutí OĽANO alebo v tej takzvane liberálnej SaS, ktorí si myslia, že je normálne a správne len tak vypnúť konkrétny web bez akéhokoľvek zdôvodnenia. Veď načo ty chudák, ty plebejec, ty obyčajný Slovák by si mal vedieť o tom, prečo my vrchnosť, poslanci Národnej rady sme ti vypli tvoju internetovú stránku. Je to na nás, my sme tvoji páni, ty nás budeš poslúchať, takto oni pristupujú ako totalitní fanatici alebo monarchisti dokonca ešte niekde z 19. či 18. storočia. Nemá zmysel vám čokoľvek hovoriť naozaj, ale hovorím to práve pre ľudí, aby si uvedomili závažnosť tejto témy, aby si uvedomili, že sa správate rovnako ako všetky totalitné režimy, a že keď nepodporíte tento návrh zákona, ktorý chce vylepšiť tie veci tak, aby bolo jasne definované, čo je to hybridná hrozba, aby bolo jasne definované, čo je to závažná dezinformácia, aby bolo jasne definované, že nemôže konkrétny štátny úradník len tak vypnúť nejaký web, ale že na to musí byť konkrétne rozhodnutie súdu a že najprv je predsa postup taký, že vyzve, aby zmazal ten konkrétny dezinformačný alebo hybridne nejak ohrozujúci obsah, ak je dokázané, že k jeho naplneniu prišlo, a tieto zásadné definície predsa zákon musí obsahovať. Ak za toto nezahlasujete, normálne si dávate pečiatku hákového kríža, kosáka a kladivu na jedno, na druhé rameno a verejne s absolútnou hrdosťou k svoju totalitnému pôsobeniu v tomto parlamente, budete ďalej pôsobiť ako tie fašistické či komunistické kreatúry, aby ste dokázali, že vám nezáleží na ľuďoch, nezáleží vám na ústave, nezáleží vám na ľudských právach a vôbec vám nezáleží na tom, čo si obyčajný slovenskí obyvatelia myslia, a dokazujete to práve tým, že tu ani nie ste. Nie ste tu, je vám to jedno. Preto toto hovorím, aby to ľudia videli, aby to chápali, aby pochopili, čo ste zač, a aby si uvedomili, s akou ľahkosťou tu partia politicky nesvojprávnych jedincov, ktorí sa ani nezaujímajú o to, čo majú na stole predložené, o akom zákone hlasujú, o akom zákone rokujú, k čomu sa majú vyjadriť, odhlasuje to, aby občania prišli o svoje ľudské práva. A veľmi by ma zaujímali argumenty, veľmi by ma zaujímali argumenty, prečo si niekto z vás poslancov myslí, že akýkoľvek štátny úradník má mať právo zo dňa na deň len tak kedykoľvek, bez akéhokoľvek odôvodnenia vypnúť webovú stránku. To by ma fakt zaujímalo. To naozaj nedokáže podľa mňa obhájiť nikto, kto sa tu nechce zhovadiť pred celým národom. Verejne. A keď za to budete hlasovať, už ste včera koniec koncov hlasovali, tak vám naozaj gratulujem. Neviem načo, načo ste prezentovali všetky tie hodnoty, načo ste išli do tohto pléna s tým veľkým protikorupčným pátosom, s tou veľkou snahou o prehĺbenie demokracie (povedané so smiechom), keď sa správate horšie ako všetky vlády v minulosti a keď sa správate naozaj tak, že ten Lenin so Stalinom by na vás mali byť hrdí. Čiže ja za tento zákon zahlasujem, budem hlasovať proti tomu zbabelému Krúpovmu návrhu a je to na vás, či sa chcete do budúcna stať len tými, ktorí nemo prizerali tomu, ako sa fašizmus zavádza do praxe v Slovenskej republike, a ktorí svojím hlasovaním bez akéhokoľvek si uvedomovania dôsledkov toho, čo robia, podporovali zavádzanie tejto totality.